แนวปฏิบัติการจัดการเรื่องร้องเรียนร้องทุกข์

ขั้นตอนแนวปฏิบัติการจัดการเรื่องร้องเรียนการทุจริตของเจ้าหน้าที่

1.ช่องทางร้องเรียน

- ประชาชนร้องเรียนด้วยตนเอง

- ร้องเรียนผ่านทางโทรศัพท์ 077-601-981

- ศูนย์ประสานงานรับเรื่องราวร้องเรียน/ร้องทุกข์ เทศบาลตำบลเกาะเต่า

- ช่องทางออนไลน์ได้แก่ เว็บไซต์เทศบาลตำบลเกาะเต่า หรือfacebookเทศบาลตำบลเกาะเต่า

2.ขั้นตอนการจัดการเรื่องร้องเรียนการทุจริตของเจ้าหน้าที่

ขั้นตอนที่ 1 ศูนย์ประสานงานรับเรื่องราวร้องทุกข์ เทศบาลตำบลเกาะเต่า รับเรื่องร้องเรียน/แจ้งเบาะแสด้านการทุจริตและประพฤติมิชอบ จากช่องทางการร้องเรียนต่าง ๆ ในข้อที่ 1

ขั้นตอนที่ 2 ดำเนินการคัดแยกประเภทเรื่องร้องเรียน วิเคราะห์เนื้อหาของเรื่องร้องเรียน/แจ้งเบาะแสด้านการทุจริตและประพฤติมิชอบ

ขั้นตอนที่ 3 สรุปความเห็นเสนอและจัดทำหนังสือถึงนายกเทศมนตรีเทศบาลตำบลเกาะเต่า พิจารณาลงนามสั่งการ

ขั้นตอนที่ 4 ส่งเรื่องให้หน่วยงานที่เกี่ยวข้องดำเนินงาน หรือเสนอแต่งตั้งคณะกรรมการ/คณะทำงานตรวจสอบเรื่องร้องเรียน

ขั้นตอนที่ 5 แจ้งผู้ร้องเรียน(กรณีมีชื่อ/ที่อยู่/หน่วยงาน ชัดเจน)ทราบเบื่องต้นภายใน 15 วัน

ขั้นตอนที่ 6 เจ้าหน้าที่ศูนย์ประสานงานรับเรื่องร้องเรียน/ร้องทุกข์ เทศบาลตำบลเกาะเต่ารับรายงานและติดตามความก้าวหน้าผลการดำเนินงานจากหน่วยงานที่เกี่ยวข้องเสนอนายกเทศมนตรีตำบลเกาะเต่า

ขั้นตอนที่ 7 ดำเนินเก็บข้อมูลในแบบบันทึกเรื่องร้องเรียน เพื่อการประมวลผลและวิเคราะห์

ขั้นตอนที่ 8 จัดทำรายงานสรุปผลการวิเคราะห์เสนอผู้บริหาร (รายปี) และบันทึกจัดเก็บเป็นข้อมูลของเทศบาลตำบลเกาะเต่า